আলু চাষিদের স্বার্থ সুরক্ষায় এল আলু প্রকিওরমেন্ট স্কিম ২০২৫

কলকাতা: আলু চাষিদের (Potato Farmers) স্বার্থ সুরক্ষায় তৈরি হল আলু প্রকিওরমেন্ট স্কিম ২০২৫ (Potato Procurement Scheme 2025)। এই স্কিমে রাজ্য সরকার (State Government) প্রত্যেক আলু চাষির কাছ থেকে ৩৫ কুইন্টাল অর্থাৎ ৭০ বস্তার বেশি আলু কিনবে না। প্রতিটি আলুর ওজন হতে হবে ৫৩ গ্রাম। সহায়ক মূল্যে আলু কেনার সময় হিমঘর মালিকরা আলুর গুণগত মান দেখে নেবেন।

হিমঘর মালিকরা ব্যাঙ্কের মাধ্যমে চাষিদের আলুর দাম মিটিয়ে দেবেন। হিমঘর গুলিতে ৮১ লক্ষ মেট্রিক টন পর্যন্ত আলু মজুত ও সংরক্ষণের ব্যবস্থা রয়েছে। রাজ্য সরকার ১১ লক্ষ মেট্রিক টন আলু সংগ্রহ করে হিমঘরে রাখবে। এই স্কিমে রাজ্য সরকার হিমঘরে ৩০ শতাংশ নিজেদের ও চাষিদের জন্য সংরক্ষিত করে রেখেছে।

আরও পড়ুন: আলু চাষিদের স্বার্থ সুরক্ষায় এল আলু প্রকিউরমেন্ট স্কিম ২০২৫

হিমঘরের মালিকরাও ৭ জুনের পর থেকে সপ্তাহে মোট মজুত থাকা আলুর পাঁচ শতাংশ বিক্রির জন্য বের করতে পারবেন। রাজ্য সরকারের মতে প্রাথমিক হিসাব বলছে, আলুর উৎপাদন এ বছর ১৪০ লক্ষ মেট্রিক টন। ১২টি জেলায় এই উৎপাদন হয়েছে। ইতিমধ্যেই মুখ্যমন্ত্রী মমতা বন্দ্যোপাধ্যায় (CM Mamata Banerjee) প্রতি কুইন্টাল পিছু ন্যূনতম ৯০০ টাকা আলু চাষিদের থেকে আলু কেনার দাম ঘোষণা করেছেন। ১লা মার্চ থেকে কার্যকর হবে এই স্কিম। তা নিয়ে নির্দেশিকা জারি করল রাজ্য সরকার।